Kuldīgas novada domes saistošie noteikumi Nr. 13/2024

Kuldīgā 2024. gada \_\_. \_\_

**Grozījumi Kuldīgas novada domes 21.12.2023. saistošajos noteikumos Nr. 16/2023 “****Par Kuldīgas novada pašvaldības līdzekļu piešķiršanu kultūras pieminekļu restaurācijai, atjaunošanai un konservācijai Kuldīgas novadā”**

*APSTIPRINĀTI  
ar Kuldīgas novada domes  
\_\_.\_\_.2024. sēdes lēmumu (prot. Nr. \_\_, p. \_\_)*

*Izdoti saskaņā ar likuma “*[*Par kultūras pieminekļu aizsardzību*](https://likumi.lv/ta/id/72551-par-kulturas-piemineklu-aizsardzibu)*”*[*24. panta*](https://likumi.lv/ta/id/72551-par-kulturas-piemineklu-aizsardzibu#p24)*otro daļu un*[*Pašvaldību likuma*](https://likumi.lv/ta/id/336956-pasvaldibu-likums)[*44.*](https://likumi.lv/ta/id/336956-pasvaldibu-likums#p44)*panta otro daļu*

1. Izdarīt Kuldīgas novada domes 21.12.2023. saistošajos noteikumos Nr. 16/2023 “Par Kuldīgas novada pašvaldības līdzekļu piešķiršanu kultūras pieminekļu restaurācijai, atjaunošanai un konservācijai Kuldīgas novadā” (Latvijas Vēstnesis, 2024, Nr. 1) (turpmāk – saistošie noteikumi) šādus grozījumus:
   1. Izteikt saistošo noteikumu 4.2. apakšpunktu šādā redakcijā:

“4.2. tam nav ierosināta tiesiskās aizsardzības procesa lieta, netiek īstenots tiesiskās aizsardzības process vai tam nav pasludināts maksātnespējas process;”.

* 1. Izteikt saistošo noteikumu 25. punktu šādā redakcijā:

“25. Komisija lemj par Līdzfinansējuma piešķiršanu saimnieciskās darbības veicējam valsts atbalsta veidā saskaņā ar 2023. gada 13. decembra regulu Nr. 2023/2831 par Līguma par Eiropas Savienības darbību [107.](https://likumi.lv/ta/id/348770#p107)un [108. panta](https://likumi.lv/ta/id/348770#p108) piemērošanu *de minimis* atbalstam (turpmāk – Komisijas regula Nr. 2023/2831).”.

* 1. Izteikt saistošo noteikumu 26. punktu šādā redakcijā:

“26. Lemjot par līdzfinansējuma piešķiršanu valsts atbalsta veidā, Komisija ievēro šādus nosacījumus:

26.1. *de minimis* atbalstu piešķir, ievērojot Komisijas regulas Nr. [2023/2831](http://eur-lex.europa.eu/eli/reg/2013/1407/oj/?locale=LV) 1. panta 1. punktā minētos nozaru un darbību ierobežojumus;

26.2. pirms lēmuma pieņemšanas par projekta apstiprināšanu Komisija pārbauda, vai saimnieciskās darbības veicējam plānotais *de minimis* atbalsts kopā ar iepriekšējos trīs gados no atbalsta piešķiršanas dienas piešķirto *de minimis* atbalstu nepārsniedz Komisijas regulas Nr. [2023/2831](http://eur-lex.europa.eu/eli/reg/2013/1407/oj/?locale=LV) 3. panta 2. punktā noteikto maksimālo *de minimis* atbalsta apmēru. Saimnieciskās darbības veicējs tiek vērtēts viena vienota uzņēmuma līmenī. Viens vienots uzņēmums atbilst Komisijas regulas Nr. [2023/2831](http://eur-lex.europa.eu/eli/reg/2013/1407/oj/?locale=LV) 2. panta 2. punktā noteiktajai “viena vienota uzņēmuma” definīcijai;

26.3. *de minimis* atbalstu piešķir, ja saimnieciskās darbības veicējam nav ierosināta tiesiskās aizsardzības procesa lieta, netiek īstenots tiesiskās aizsardzības process vai tam nav pasludināts maksātnespējas process;

26.4. saimnieciskās darbības veicējam nav piemērota maksātnespējas procedūra. Saimnieciskās darbības veicējs iesniedz Pašvaldībai apliecinājumu, ka tas neatbilst Latvijas Republikas tiesību aktos noteiktajiem kritērijiem, lai tam pēc kreditoru pieprasījuma piemērotu kolektīvu maksātnespējas procedūru;

26.5. šo saistošo noteikumu ietvaros piešķirto *de minimis* atbalstu drīkst kumulēt ar citu *de minimis* atbalstu, tai skaitā attiecībā uz vienām un tām pašām attiecināmajām izmaksām, līdz Komisijas regulas Nr. 2023/2831 3. panta 2. punktā noteiktajam attiecīgajam robežlielumam, kā arī drīkst kumulēt ar citu komercdarbības atbalstu, tai skaitā attiecībā uz vienām un tām pašām attiecināmajām izmaksām, ja netiek pārsniegta attiecīgā maksimālā atbalsta intensitāte vai atbalsta summa, kāda noteikta komercdarbības atbalsta programmā, *ad-hoc* lēmumā vai Eiropas Komisijas lēmumā. *De minimis* atbalstu ar citu *de minimis* atbalstu par vienām un tām pašām izmaksām var apvienot, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100%;

26.6. ja tiek veikta *de minimis* atbalsta kumulācija, saimnieciskās darbības veicējs iesniedz Pašvaldībai visu informāciju par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu un plānoto/piešķirto atbalsta summu un atbalsta intensitāti;

26.7. Ja  saimnieciskās darbības veicējs vienlaikus darbojas vienā vai vairākās nozarēs vai veic citas darbības, kas minētas Komisijas regulas Nr. [2023/2831](http://eur-lex.europa.eu/eli/reg/2013/1407/oj/?locale=LV) 1. panta 1. punkta a), b), c) un d) apakšpunktā minētajās nozarēs, atbalstu drīkst piešķirt tikai tad, ja atbalsta pretendents nodrošina šo nozaru darbību vai uzskaites nodalīšanu no tām darbībām, kurām piešķirts *de minimis* atbalsts, lai saskaņā ar Komisijas regulas Nr. 2023/2831 1. panta 2. punktu darbības izslēgtajās nozarēs negūst labumu no *de minimis* atbalsta, ko piešķir saskaņā ar šiem saistošajiem noteikumiem.”.

* 1. Izteikt saistošo noteikumu 27. punktu šādā redakcijā:

“27. Saimnieciskās darbības veicējam *de minimis* atbalsts uzskatāms par piešķirtu ar Domes lēmuma pieņemšanas dienu. Pašvaldība veic atbalsta pretendenta izvērtēšanu atbilstoši Komisijas regulas Nr.2023/2831 nosacījumiem uz atbalsta piešķiršanas brīdi.”

* 1. Izteikt saistošo noteikumu 28. punktu šādā jaunā redakcijā:

“28. *De minimis* atbalsta piešķiršana un uzskaite tiek veikta saskaņā ar normatīvajiem aktiem par *de minimis* atbalsta uzskaites un piešķiršanas kārtību:

28.1. saimnieciskās darbības veicējs projekta pieteikumam pievieno *de minimis* atbalsta uzskaites sistēmā (turpmāk – Sistēma) sagatavotās veidlapas par sniedzamo informāciju *de minimis* atbalsta uzskaitei un piešķiršanai izdruku (PDF formātā) vai projekta pieteikumā norāda Sistēmā aizpildītās veidlapas identifikācijas numuru;

28.2. Pašvaldība vienas darba dienas laikā pēc *de minimis* atbalsta piešķiršanas veic piešķirtā *de minimis* atbalsta reģistrāciju Sistēmā.”.

* 1. Svītrot saistošo noteikumu 29. punktu.
  2. Izteikt saistošo noteikumu 30. punktu šādā redakcijā:

“30. Atbilstoši Komisijas regulas Nr. [2023/2831](http://eur-lex.europa.eu/eli/reg/2013/1407/oj/?locale=LV) 6. panta 3.  un 7. punktam, saimnieciskās darbības veicējs datus par saņemto atbalstu glabā 10 gadus no tā piešķiršanas dienas, bet Pašvaldība – 10 gadus no pēdējā atbalsta piešķiršanas dienas šo saistošo noteikumu ietvaros.”.

* 1. Izteikt saistošo noteikumu 31. punktu šādā redakcijā:

“31. Ja tiek pārkāpti Komisijas regulas Nr. [2023/2831](http://eur-lex.europa.eu/eli/reg/2013/1407/oj/?locale=LV) nosacījumi, atbalsta saņēmējam ir pienākums atmaksāt Pašvaldībai projekta ietvaros saņemto nelikumīgo *de minimis* atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši [Komercdarbības atbalsta kontroles likuma](https://likumi.lv/ta/id/267199-komercdarbibas-atbalsta-kontroles-likums)[IV](https://likumi.lv/ta/id/267199-komercdarbibas-atbalsta-kontroles-likums#n4)vai[V nodaļas](https://likumi.lv/ta/id/267199-komercdarbibas-atbalsta-kontroles-likums#n5) nosacījumiem.”.

* 1. Svītrot saistošo noteikumu 34. punktu.
  2. Papildināt saistošos noteikumus ar 36. punktu šādā redakcijā:

“36. *De minimis* atbalstu saistošo noteikumu ietvaros piešķir līdz 2031. gada 30. jūnijam.”.

1. Saistošie noteikumi stājas spēkā nākamajā dienā pēc to publicēšanas oficiālajā izdevumā “Latvijas Vēstnesis”.

Kuldīgas novada domes priekšsēdētāja *I. Astaševska*